《山中杂咏》
宋代·许必胜

月至林木异，心空空远声。
草根幽响奏，小叶孤萤明。
静念既有在，久之无可名。
轻云自闲暇，坐久山风鸣。
微雨偶然过，清心相向生。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。